b'\n_START_ARTICLE_\nJulie Trustrup Jensen\n_START_SECTION_\nKlub\n_START_PARAGRAPH_\nTrustrup Jensen spillede for B73 Slagelse indtil 2009, da hun underskrev en tre-\xc3\xa5rig kontrakt med Br\xc3\xb8ndby IF. God form i 2010\xe2\x80\x9311 s\xc3\xa6sonen f\xc3\xb8rte til, at hun vandt h\xc3\xa6deren som \xc3\x85rets kvindelige fodboldtalent i Danmark. Hun scorede et m\xc3\xa5l i 3\xe2\x80\x932 finalesejren over rivalerne Fortuna Hj\xc3\xb8rring ved DBUs Landspokalturnering for kvinder i 2011. Hun forlod fodbolden for en tid i 2014 for at rejse jorden rundt, men hun vendte snart tilbage igen til fodboldkarrieren med Br\xc3\xb8ndby og landsholdet. I juni 2015 scorede hun det afg\xc3\xb8rende m\xc3\xa5l i overtiden i cupfinalen mod Fortuna, som Br\xc3\xb8ndby vandt 2\xe2\x80\x931.\n_START_SECTION_\nInternational\n_START_PARAGRAPH_\nTrustrup Jensen fik sin debut for Danmarks kvindefodboldlandshold i september 2013. Hun blev skiftet ind i 53. minut for holdkammeraten fra Br\xc3\xb8ndby, Nanna Christiansen i en 4\xe2\x80\x930 sejr i en venskabskamp mod Ungarn i Budapest. Hun var en del af truppen til Algarve Cup 2016.'